31.10.2022
SK
Úradný vestník Európskej únie
L 282/121
12.
KAPITOLA OLEJNATÉ SEMENÁ A OLEJNATÉ PLODY; RÔZNE ZRNÁ, SEMENÁ A PLODY; PRIEMYSELNÉ ALEBO LIEČIVÉ RASTLINY; SLAMA A KRMOVINY Poznámky 1.
Položka 1207 sa vzťahuje, okrem iného, na palmové orechy a ich jadrá, bavlníkové semená, ricínové semená, sezamové semená, horčičné semená, požltové semená, makové semená a orechy z maslovníka (orechy karité).
Nevzťahuje sa na produkty položky 0801 alebo 0802 ani na olivy (7. alebo 20. kapitola). 2.
Položka 1208 sa vzťahuje nielen na múky a krupice nezbavené oleja, ale aj na múky a krupice čiastočne zbavené alebo úplne zbavené oleja a potom úplne alebo čiastočne znova doplnené svojím pôvodným olejom.
Nevzťahuje sa však na zvyšky položiek 2304 až 2306. 3.
Na účely položky 1209 repné semená, trávové semená a ostatné bylinné semená, semená ozdobných kvetín, zeleninové semená, semená lesných stromov, semená ovocných stromov, semená viky (iné ako semená druhu Vicia faba) alebo vlčieho bôbu sa majú považovať za „semená druhu používaného na siatie“.
Položka 1209 sa však nevzťahuje na nasledujúce produkty, aj keď sú určené na siatie: a) strukoviny alebo kukurica cukrová (7. kapitola); b) korenie alebo ostatné produkty 9. kapitoly; c) obilniny (10. kapitola); alebo d) produkty položiek 1201 až 1207 alebo 1211. 4.
Položka 1211 sa vzťahuje, okrem iného, na nasledujúce rastliny alebo ich časti: bazalka, borák, ženšen, yzop, sladké drievko, všetky druhy mäty, rozmarín, ruta, šalvia a palina.
Položka 1211 sa však nevzťahuje na: a) lieky 30. kapitoly; b) voňavkárske, kozmetické alebo toaletné prípravky 33. kapitoly; alebo c) insekticídy, fungicídy, herbicídy, dezinfekčné alebo podobné prípravky položky 3808. 5.
Na účely položky 1212 termín „morské riasy a ostatné riasy“ nezahŕňa: a) mŕtve jednobunkové mikroorganizmy položky 2102; b) kultúry mikroorganizmov položky 3002; alebo c) hnojivá položky 3101 alebo 3105.
Poznámka k podpoložke 1.
Na účely podpoložky 1205 10 termín „semená repky alebo repky olejnej s nízkym obsahom kyseliny erukovej“ znamená semená repky alebo repky olejnej poskytujúce stále oleje, ktoré majú obsah kyseliny erukovej menej ako 2 hmotnostné %, a z ktorých získaná tuhá zložka obsahuje menej ako 30 mikromolov glukozinolátov na gram.